钦定古今图书集成/理学汇编/字学典/第099卷 > 长沙王叔怀
## 钦定古今图书集成/理学汇编/字学典/第099卷 > 长沙王叔怀

按：《淳化阁帖》，“长沙王叔怀书《梅发帖》。”

按《宣和书谱》，陈叔怀不载于史，作行书，笔画圆整。其
论《梅发》一帖，字虽妩媚，而中藏劲气，如幽香孤艳，凌
轹冰霜者，其清致自应如此。大抵昔人为文肆笔莫
不因其感发，既得于心，遂应于手，亦自不知其所以
然也。至如王羲之《来禽青李帖》最为知名，《梅帖》宜其
为世所传也。陈都江左，而梅本江淮物，因知叔怀其
必江左人也。今御府所藏行书一《梅发帖》。〈按淳化帖云长沙王

叔怀书《梅发帖》，而《宣和书谱》又云：“陈叔怀不载于史” ，即《陈史》有长沙王叔坚，而无叔怀，岂阁帖之误与？存之以俟参考。